Budak Tebing (musim 1)

Musim pertama Budak Tebing, siri drama televisyen aksi remaja Malaysia, memulakan tayangan perdana di Slot Lestary TV3 dari 11 Mac 2020 sehingga 9 April 2020 menggantikan Bukan Kahwin Paksa dan digantikan oleh The Gadis.

Sinopsis
Mengisahkan tentang Arif yang baru pulang dari menjalani hukuman di Henry Gurney atas kesilapan lampaunya. Dia merupakan anak yang bijak dan menjadi kesayangan ibunya Aida, manakala adiknya Yoyol, menganggap Arif sebagai idola. Semasa kecil, dia dan rakan-rakannya banyak menghabiskan masa di sebuah tebing di kampung mereka sehingga mendapat gelaran ‘budak tebing’.

Namun semuanya hanya tinggal kenangan disebabkan peristiwa hitam yang telah berlaku di tebing itu. Kini, Aida membenci Arif yang dianggap telah menconteng arang di mukanya. Arif mencuba sedaya upaya untuk menebus balik kesilapan lalu tetapi usaha Arif sia-sia. Kehidupan perit yang terpaksa dilalui oleh Munira (Ira) yang dilahirkan tanpa mengetahui identiti bapa sendiri kerana ibunya bekerja sebagai pelacur. Ira yang baru mengenali ahli di dalam geng ‘budak tebing’ mula merasakan kehidupan yang lebih baik bersama rakan-rakan dan keluarga angkat yang ikhlas menerimanya.

Tanpa geng ‘budak tebing’ ketahui, Ira sebenarnya menyimpan rahsia besar melibatkan Arif, Tongki dan Yoyol. Dapatkah mereka menerima kenyataan perit yang terbuku selama ini? Atau adakah hubungan ‘budak tebing’ akan retak kerana kesilapan lampau?

Pelakon

Pelakon utama
 Adam Lee sebagai Arif
 Aedy Ashraf sebagai Tongki

Pelakon pembantu
 Bella Dowanna sebagai Laura
 Eyka Farhana sebagai Ira @ Munira 
 Fariz Isqandar sebagai Yoyol
 Firdaus Ghufran sebagai Talam
 Syazwan Zulkifly sebagai Abang Lan / Broger
 Amyza Aznan sebagai Aida
 Alex Afian sebagai Kamarudin
 Zarina Zainuddin sebagai Sabrina

Runut bunyi
 "Sakit" – Yonnyboii ft. Zynakal
 "Biar" – Yonnyboii
 "Tujuan" – Yonnyboii

Rujukan

Musim siri drama televisyen Malaysia